Държавен вестник, бр. 102, 2022 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  102
Заключителни разпоредби
§ 1. Постановлението се приема на основа-
ние чл. 109, ал. 2 и 3 от Закона за публичните 
финанси и чл. 77, ал. 2 от Закона за държавния 
бюджет на Република България за 2022 г.
§ 2. Изпълнението на постановлението 
се възлага на министъра на регионалното 
развитие и благоустройството.
§ 3. Постановлението влиза в сила от 
19 декември 2022 г.
Министър-председател:  
Гълъб Донев
Главен секретар на Министерския съвет:  
Красимир Божанов
8143
ПОСТАНОВЛЕНИЕ № 456 
ОТ 19 ДЕКЕМВРИ 2022 Г.
за одобряване на допълнителни разходи  по 
бюджета на Държавна агенция „Държавен 
резерв и военновременни запаси“ за 2022 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
за персонал по бюджета на Държавна агенция 
„Държавен резерв и военновременни запаси“ 
за 2022 г. в размер 82 350 лв. за увеличение на 
възнагражденията на персонала след извърше-
ни структурни промени съгласно чл. 77, ал. 2 
от Закона за държавния бюджет на Република 
България за 2022 г.
(2) Средствата по ал. 1 да се осигурят за 
сметка на преструктуриране на разходи и/или 
трансфери по централния бюджет за 2022 г.
Чл. 2. Със сумата по чл. 1, ал. 1 да се 
увеличат разходите по бюджета на Държавна 
агенция „Държавен резерв и военновременни 
запаси“ за 2022 г. по „Политика в областта 
на държавните резерви, военновременните 
запаси и задължителните запаси от нефт и 
нефтопродукти“.
Чл. 3. (1) Председателят на Държавна 
агенция „Държавен резерв и военновременни 
запаси“ да определи считано от 1 декември 
2022 г. нов размер на основните индивидуални 
месечни заплати на служителите в Държавна 
агенция „Държавен резерв и военновременни 
запаси“ за 2022 г. при спазване на изисквани-
ята на Закона за защита от дискриминация.
(2) Определеният по реда на ал. 1 нов 
размер на основните индивидуални месечни 
заплати не може да бъде по-нисък от пре-
дишния размер на индивидуалните основни 
месечни заплати на служителите.
Чл. 4. Председателят на Държавна агенция 
„Държавен резерв и военновременни запаси“ 
да извърши съответните промени по бюджета 
на Държавна агенция „Държавен резерв и во-
енновременни запаси“ за 2022 г. и да уведоми 
министъра на финансите.
Чл. 5. Министърът на финансите да из-
върши произтичащите от чл. 1 промени по 
централния бюджет на 2022 г.
Заключителни разпоредби
§ 1. Постановлението се приема на осно-
вание чл. 109, ал. 3 от Закона за публичните 
финанси и чл. 77, ал. 2 от Закона за държав-
ния бюджет на Република България за 2022 г.
§ 2. Изпълнението на постановлението се 
възлага на председателя на Държавна агенция 
„Държавен резерв и военновременни запаси“.
§ 3. Постановлението влиза в сила от 
19 декември 2022 г.
Министър-председател:  
Гълъб Донев
Главен секретар на Министерския съвет:  
Красимир Божанов
8144
ПОСТАНОВЛЕНИЕ № 457 
ОТ 19 ДЕКЕМВРИ 2022 Г.
за одобряване на допълнителни разходи по 
бюджета на Държавната комисия по сигур­
ността на информацията за 2022 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разхо-
ди по бюджета на Държавната комисия по 
сигурността на информацията за 2022 г. за 
персонал в размер 86 500 лв. за увеличаване 
възнагражденията на персонала, както и за 
изплащане на обезщетенията при освобож-
даване на служители във връзка с извършен 
функционален анализ за структурните промени 
в администрацията на Държавната комисия 
по сигурността на информацията.
(2) Средствата по ал. 1 да се осигурят за 
сметка на преструктуриране на разходи и/или 
трансфери по централния бюджет за 2022 г.
Чл. 2. Със сумата по чл. 1, ал. 1 да се уве-
личат разходите по бюджета на Държавната 
комисия по сигурността на информацията за 
2022 г. по функционална област „Защита на 
класифицираната информация“, бюджетна 
програма „Организиране, осъществяване, 
координиране и контролиране на дейността 
по защитата на класифицираната информа-
ция и осигуряване на еднаквата є защита в 
национален и международен план“.
Чл. 3. (1) Председателят на Държавната 
комисия по сигурността на информацията да 
определи считано от 1 декември 2022 г. нов 
размер на основните индивидуални месечни 
заплати на служителите в Държавната ко-
мисия по сигурността на информацията при 
спазване на изискванията на Закона за защита 
от дискриминация.